Diari Oficial de la Generalitat Valenciana


Sumari del DOGV 3193, del 27-02-1998 (1998/1427)

RESOLUCIÓ de 12 de gener de 1998, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació IVI para el Estudio de la Reproducción Humana (FIVIER).
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3193

Data del DOGV
:   27-02-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/1427


Data del document
:   12-01-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 12 de gener de 1998, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació IVI para el Estudio de la Reproducción Humana (FIVIER). [1998/Q1427]
  
Vista la sol·licitud de data 3 de desembre de 1997, que entrà en aquest Registre en la mateixa data i amb el número de registre 62503, efectuada pel senyor Antonio Pellicer Martínez, com a president de la Fundació IVI para el Estudio de la Reproducción Humana (FIVIER), en què se sol·licitava la inscripció d'aquesta entitat al Registre de Fundacions de la Comunitat Valenciana, en base als següents:
  
Antecedents de fet
  
Primer
  
Que mitjançant l'escriptura de data 10 de novembre de 1997, i amb el número de protocol 2.028, atorgada davant del notari del Col·legi de València, el senyor Federico Barber Montalvá, que obra en substitució del notari del mateix Col·legi, el senyor José-Manuel López Laborde, compareixen: el senyor Antonio Pellicer Martínez, per si i, a més a més, en nom i representació de la mercantil Instituto Valenciano de Infertilidad, SA; el senyor Luis Pellicer Martínez, en nom i representació de la mercantil Laboratorios de Reproducción Asociados, SL; i el senyor José-Alejandro Remohí Giménez, per si i, a més a més, en nom i representació de la mercantil Equipo IVI, SL, tots ells amb la voluntat de constituir en aquest acte la fundació denominada Fundació IVI para el Estudio de la Reproducción Humana (FIVIER).
  
Així mateix, compareixen a l'acte fundacional a l'efecte de l'acceptació del càrrec com a patrons de la Fundació, el senyor Fernando Bonilla Musoles i el senyor Carlos Simón Vallés.
  
Una vegada observat pel Protectorat de Fundacions, una errada en la documentació aportada, aquesta va ser esmenada mitjançant una escriptura complementària de la de constitució, autoritzada pel mateix notari, en data 12 de desembre de 1997, amb el número 2365, i atorgada pel president de la Fundació, el senyor Antonio Pellicer Martínez.
  
Segon
  
Segons l'article 6 dels estatuts, la Fundació té per objecte i finalitat l'estudi de les variables de caràcter personal i de caràcter social que incideixen en la reproducció humana i la seua problemàtica mèdica, la investigació en aquest camp i la divulgació i difusió, a través de publicacions, cursos conferències i, en general, qualsevol activitat relacionada amb la investigació de la reproducció humana.
  
Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.
  
Segons l'article 7 dels estatuts, seran potencials beneficiaris de la Fundació les dones i els homes en edat de procrear, en la mesura que els estudis i la investigació de la problemàtica social i clínica de la reproducció humana els hi puga afectar.
  
Tercer
  
La dotació de la Fundació, segons consta a l'escriptura de constitució, de data 10 de novembre de 1997, és de nou milions de pessetes (9.000.000 PTA), aportats per les entitats fundadores, a raó de tres milions de pessetes (3.000.000 PTA) cadascuna.
  
La realitat d'aquesta aportació dinerària s'acredità mitjançant un certificat de l'entitat de crèdit Banco Urquijo, SA, incorporat a l'escriptura de constitució.
  
Quart
  
D'acord amb allò que s'ha establit en l'estipulació tercera de l'acta fundacional i el títol tercer dels estatuts, el Patronat és l'òrgan de govern, representació i administració de la Fundació. El Patronat estarà format per un mínim de tres membres i un màxim de sis. Els patrons exerciran el seu mandat durant un termini de cinc anys, i podran ser reelegits indefinidament per períodes iguals de temps.
  
El Patronat inicial queda format per les persones següents:
  
President: el senyor Antonio Pellicer Martínez.
  
Vicepresident: el senyor Fernando Bonilla Musoles.
  
Secretari: el senyor José-Alejandro Remohí Giménez.
  
Vocal: el senyor Carlos Simón Vallés.
  
La resta de l'articulat estatutari regula totes les qüestions previstes legalment en matèria de fundacions.
  
Cinqué
  
Segons l'esmentada estipulació tercera de la carta fundacional, es deleguen en el president de la Fundació, el senyor Antonio Pellicer Martínez, les facultats del Patronat, establides en l'article 18 dels estatuts socials, tret de les indelegables de l'article 14.1, de la vigent Llei de Fundacions.
  
Les facultats delegades, que a títol enunciatiu i no limitador ostenta el Patronat, són les següents:
  
"- Administrar els béns socials, nomenar i acomiadar el personal de la Fundació (tècnic, administratiu, subaltern), fixar l'íntegre contingut de la relació laboral, concertar serveis i subministraments; contractar i pagar assegurances de tota classe, i percebre indemnitzacions i premis; pagar contribucions, impostos, taxes i arbitres i reclamar d'ells; percebre totes les quantitats que es deguen a la Fundació per tot concepte; exigir, rendir, liquidar, aprovar i pagar o cobrar els saldos resultants derivats de les relacions patrimonials que aparega interessada la fundació. En general, realitzar tots els actes compresos en el més ampli concepte d'administració.
  
- Obrir, continuar i tancar o cancel·lar en tota classe de bancs, fins i tot en el d'Espanya, Banc Hipotecari i caixes d'estalvi, comptes d'efectiu de crèdit i disposar lliurement del metàl·lic d'aquestes; constituir i retirar dipòsits en metàl·lic o valors, xecs i talons, per a realitzar transferències i, en general, realitzar tota classe d'operacions bancàries. Prendre diners en préstec de caixes d'estalvis o de qualsevol altre banc o entitat de crèdit, convenint el principal de préstec, interessos, quotes bancàries, amortitzacions, termini de devolució i altres condicions del contracte.
  
- Comprar, vendre, permutar, hipotecar béns mobles i immobles, fixar preus que podrà pagar o percebre el comptat o a terminis i confessar l'anterior llirament o percep i constituir en cas d'ajornament de preus, activa o passivament les garanties que estime oportunes, fins i tot condicions resolutòries i hipoteques, que, si fa el cas, podrà cancel·lar i, en general, realitzar tota classe de negocis de disposició i alienació, amb lliure facultat per a fixar els elements naturals, essencials i accidentals dels respectius convenis.
  
- Comparéixer davant de qualssevol jutjats i tribunals, ordinaris i extraordinaris, magistratures de Treball i Servei de Mediació d'Arbitratge i Conciliació, en tota classe de procediments voluntaris i contenciosos en totes les seues instàncies, incidents i recursos, fins i tot de cassació, transigir i desistir. Realitzar actes de conciliació amb avinença o sense ella i convenis davant de la Magistratura de Treball i Servei de Mediació Arbitratge i Conciliació. Demanar l'execució d'allò convingut o sentenciat. Donar poders per a plets, amb les facultats generals o les especials que el cas requerisca i, especialment, per a recursos de cassació, a favor de lletrats, procuradors dels tribunals o graduats socials que elegisca i revocar-los.
  
- Atorgar a favor de les persones que estime convenients poders generals o especials, amb les facultats legalment delegades que estime procedents, fins i tot les de subapoderar i revocar-los en el seu dia.
  
- Subscriure els documents públics i privats que calen per a l'exercici de les seues facultats, fins i tot addicionals, complementàries, aclaridores, rectificadores o ratificadores dels ja atorgats."
  
Fonaments jurídics
  
Primer
  
La Constitució recull -en el títol I, capítol II, secció II, article 34- el dret de fundació per a fins d'interés general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de mode durador el seu patrimoni a la realització de fins d'interés general, circumstàncies que concorren en aquest cas.
  
Tercer
  
Una vegada examinats els fins de la Fundació, la dotació així com les aportacions efectivament realitzades, aquells es consideren d'interés general, i aquestes inicialment suficients per a la inscripció, de conformitat amb allò que s'ha establit en l'article 11.b) del Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Quart
  
La carta fundacional i els estatuts, continguts en l'escriptura pública de 10 de novembre de 1997, esmenada per l'escriptura de 12 de desembre de 1997, compleixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la Fundació pot ser reconeguda, tenint en compte el fi que persegueix segons l'article 6 dels seus estatuts.
  
Cinqué
  
Pel que fa a la delegació de facultats, s'ha donat compliment a allò exposat en l'article 14.1 de la Llei de Fundacions i d'Incentius Fiscals a la Participació Privada en Activitats d'Interés General, que textualment exposa: "Si els estatuts no ho prohibiren, el Patronat podrà delegar les seues facultats en un o més dels seus membres. No són delegables l'aprovació dels comptes i del pressupost, ni aquells actes que requerisquen l'autorització del Protectorat."
  
Sisé
  
L'expedient ha sigut tramitat per la Direcció General d'Interior de la Conselleria de Presidència, a través del Servei d'entitats Jurídiques, en virtut de les atribucions que té conferides pels decrets 4/1997, i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això, en relació amb el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per Ordre de 25 de novembre de 1996, pel que fa a l'estructura administrativa a nivell de Servei.
  
Vistos, la Constitució, la Llei 30/1994, de 24 de novembre, el Reial Decret 316/1996, de 23 de febrer, pel qual s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i altra normativa de pertinent aplicació, resolc:
  
Primer
  
Inscriure com a fundació la denominada Fundació IVI para el Estudio de la Reproducción Humana (FIVIER), en el Registre de Fundacions de la Comunitat Valenciana amb el número 287(V) i classificar-la com de caràcter científic. El seu domicili radicarà a València, carrer de la Guàrdia Civil, 23, portal 6, 2.n, 7.ª.
  
Segon
  
Aprovar els estatuts amb què ha de regir-se la Fundació, elevats a escriptura pública davant del notari del Col·legi de València, el senyor Federico Barber Montalvá, que obra en substitució del notari del mateix Col·legi, el senyor José-Manuel López Laborde, en data 10 de novembre de 1997, i amb el número 2.028 de protocol.
  
Tercer
  
Inscriure, en el Registre esmentat, el nomenament del primer Patronat, segons figura en l'antecedent de fet quart de aquesta resolució.
  
Quart
  
Inscriure en el Registre de Fundacions de la Comunitat Valenciana, la delegació de facultats a favor del senyor Antonio Pellicer Martínez, com a president de la Fundació, expressades en l'antecedent de fet cinqué d'aquesta resolució.
  
Notifiqueu l'actual Resolució, i advertiu que contra aquesta, que no exhaureix la via administrativa, s'hi podrà presentar un recurs ordinari davant d'aquest mateix òrgan o davant del conseller de Presidència, en el termini d'un mes, comptador des de la data de la notificació, de conformitat amb allò que s'estableix en el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 12 de gener de 1998.- El secretari general: Jorge Lamparero Lázaro.